CELEX: 62015TN0543
Language: sk
Date: 2015-09-18 00:00:00
Title: Vec T-543/15: Žaloba podaná 18. septembra 2015 – Lysoform Dr. Hans Rosemann a i./ECHA

7.12.2015   
            
            
               SK
            
            
               Úradný vestník Európskej únie
            
            
               C 406/36
            
         Žaloba podaná 18. septembra 2015 – Lysoform Dr. Hans Rosemann a i./ECHA
   (Vec T-543/15)
   (2015/C 406/36)
   Jazyk konania: angličtina
   
      Účastníci konania
   
   
      Žalobkyne: Lysoform Dr. Hans Rosemann GmbH (Berlín, Nemecko), Ecolab Deutschland GmbH (Monheim), Schülke & Mayr GmbH (Norderstedt), Diversey Europe Operations BV (Amsterdam, Holandsko) (v zastúpení: K. Van Maldegem a M. Grunchard, advokáti)
   
      Žalovaná: Európska chemická agentúra (ECHA)
   
      Návrhy
   
   Žalobkyne navrhujú, aby Všeobecný súd:
   
               —
            
            
               vyhlásil žalobu za prípustnú a dôvodnú,
            
         
               —
            
            
               zrušil rozhodnutie Európskej chemickej agentúry týkajúce sa zahrnutia spoločnosti Oxea so sídlom v Nemecku ako dodávateľa účinnej látky na zoznam uvádzaný článkom 95 ods. 1 nariadenia Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní,
            
         
               —
            
            
               zaviazal ECHA na náhradu trov tohto konania, a
            
         
               —
            
            
               vzhľadom na odvolacie konanie, ktoré sa vedie pred odvolacou radou ECHA prerušil konanie podľa článku 69 a konkrétne článku 69 písm. d) Rokovacieho poriadku Všeobecného súdu, kým odvolacia rada ECHA nerozhodne o prípustnosti odvolania, ktoré jej bolo predložené.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú, že umožnením toho, aby spoločnosť bola zaradená na zoznam uvádzaný článkom 95 nariadenia (EÚ) č. 528/2012 v súvislosti s určitou látkou, ECHA porušila právo. Jej porušenia v tejto súvislosti zakladajú tri žalobné dôvody.
   
               1.
            
            
               Prvý žalobný dôvod založený na tvrdení, že ECHA nesprávne uplatnila pravidlá týkajúce sa požiadavky, aby spoločnosť predložila úplnú dokumentáciu podľa článku 95 nariadenia (EÚ) č. 528/2012.
            
         
               2.
            
            
               Druhý žalobný dôvod založený na porušení zásady zákazu diskriminácie tým, že ECHA posudzovala spoločnosti, ktoré boli v rovnakej situácii, rozdielne.
            
         
               3.
            
            
               Tretí žalobný dôvod založený na porušení článkov 62, 63 a 95 nariadenia (EÚ) č. 528/2012 tým, že v rozpore s požiadavkami tohto nariadenia, ECHA nezabezpečila, aby medzi spoločnosťami, ktoré sa zúčastnili programu testovania danej látky a spoločnosťami, ktoré sa testovania nezúčastnili, existovali rovnaké podmienky.